…. glumind că jucăria o face să arate cu 50 de ani mai tânără, relatează DPA/PA Media, citate de Agerpres.
Regina Camilla a făcut o remarcă amuzantă la evenimentul de la Londra, unde a primit o păpușă Barbie care seamănă cu ea. Regina, în vârstă de 76 de ani, a participat marți, 12 martie, la o recepție Women of the World la Palatul Buckingham.
În timpul evenimentului, Reginei Camilla i-a fost prezentată păpușa, care purta o ținută exact ca cea îmbrăcată de ea la eveniment. Regina Camilla a optat pentru o rochie Fiona Clare de un albastru strălucitor, cu o pelerină neagră deasupra. Regina Camilla, care este președinta fundației "Women of the World", a părut încântată că i s-a dăruit păpușa, dar nu s-a putut abține să nu facă un comentariu amuzant despre felul în care arăta jucăria.
După ce i s-a spus că i se oferă acest cadou pentru "tot ceea ce a făcut pentru femeile din lume", Regina Camilla a glumit: "Vă mulțumesc foarte mult, într-adevăr. Este minunat. Mi-ați luat cam 50 de ani din viață".
La eveniment, Regina Camilla a fost însoțită de Regina Belgiei și de Ducesa de Gloucester și actuala Ducesă de Edinburgh.
Women of the World Foundation, este o fundație apropiată de inima Camillei, ea găzduind anterior o recepție pentru ea la Palatul Buckingham în noiembrie 2022. La evenimentul trecut, Regina Camilla a fost însoțită de diverse femei regale din întreaga lume, inclusiv regina Mathilde, regina Rania și prințesa Mary de atunci.
CITEȘTE ȘI: